Document ID: 32011D0407

A TANÁCS HATÁROZATA
(2011. június 6.)
az Európai Uniónak az EGT Vegyes Bizottságban az EGT-megállapodás VI. mellékletének (Szociális biztonság) és 37. jegyzőkönyvének módosításával kapcsolatosan képviselendő álláspontjáról
(2011/407/EU)
AZ EURÓPAI UNIÓ TANÁCSA,
tekintettel az Európai Unió működéséről szóló szerződésre és különösen annak 48. cikkére, összefüggésben 218. cikkének (9) bekezdésével,
tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikkének (3) bekezdésére,
tekintettel az Európai Bizottság javaslatára,
mivel:
(1)
Az Európai Gazdasági Térségről szóló megállapodás (EGT-megállapodás) VI. melléklete tartalmazza a szociális biztonságra vonatkozó rendelkezéseket és szabályokat, és a 37. jegyzőkönyv tartalmazza azon bizottságok listáját, amelyekben az EGT EFTA-államok részt vesznek.
(2)
Helyénvaló a megállapodásba belefoglalni a szociális biztonsági rendszerek koordinálásáról szóló, 2004. április 29-i 883/2004/EK európai parlamenti és tanácsi rendeletet (2), a szociális biztonsági rendszerek koordinálásáról szóló 883/2004/EK rendelet módosításáról és mellékletei tartalmának meghatározásáról szóló, 2009. szeptember 16-i 988/2009/EK európai parlamenti és tanácsi rendeletet (3) és a szociális biztonsági rendszerek koordinálásáról szóló 883/2004/EK rendelet végrehajtására vonatkozó eljárás megállapításáról szóló, 2009. szeptember 16-i 987/2009/EK európai parlamenti és tanácsi rendeletet (4). Helyénvaló továbbá belefoglalni a megállapodásba az igazgatási bizottság néhány határozatát és ajánlását. Továbbá, módosítani kell a 37. jegyzőkönyvet, hogy annak a bizottságokat felsoroló listája tartalmazza a szociális biztonsági rendszerek koordinációjával foglalkozó igazgatási bizottságot, amit a 883/2004/EK rendelet hozott létre.
(3)
Az EGT-megállapodás VI. mellékletét és 37. jegyzőkönyvét megfelelően módosítani kell,
ELFOGADTA EZT A HATÁROZATOT:
Egyetlen cikk
Az Uniónak az EGT Vegyes Bizottságban az EGT-megállapodás VI. mellékletének (Szociális biztonság) és 37. jegyzőkönyvének tervezett módosításával kapcsolatosan képviselendő álláspontja az e határozathoz csatolt EGT vegyes bizottsági határozattervezeten alapul.
Kelt Brüsszelben, 2011. június 6-án.

Labels: 0
18
15
5